Jack Aitken

**Jack Aitken** (en coreano: 한세용, *Han Se-yong*) nado o 23 de setembro de 1995 en Londres, é un piloto de carreiras británico-coreano que compite actualmente na Fórmula 2 para Campos Racing. Aitken comezou a súa carreira no karting en Buckmore Park, con 7 anos. Fixo a transición cara aos coches cando competiu no Campionato Intersteps con Fortec Motorsport, con quen logo competiu nas Formula Renault BARC Winter Series, Formula Renault NEC e Formula Renault Eurocup. Despois de gañar a Formula Renault Eurocup en 2015, Aitken inscribiuse na academia de novos pilotos de Renault, na que permaneceu ata 2019. Despois de competir nas GP3 Series en 2016 e 2017 progresou a Fórmula 2 de 2018. Tamén é o piloto de reserva do equipo Williams Formula One e correrá para eles no Gran Premio de Sakhir de 2020 en substitución de George Russell, que, á súa vez, substitúe a Lewis Hamilton en Mercedes no evento.

## Andaina 
### Karting 
Aitken comezou a súa carreira no karting en Buckmore Park en Kent.

### Fórmula Renault Eurocup 
Aitken entrou na súa primeira tempada completa na Fórmula Renault Eurocup en 2014 con Fortec Motorsports. Gañou unha carreira en Hungaroring e rematou no podio catro veces. Durante a primeira metade da tempada, tivo que rematar o seu A Levels mentres asistía á Westminster School. A comezos de 2015 mudouse a Koiranen GP para a tempada Eurocup Formula Renault 2.0.

Aitken gañou o título na rolda final en Xerez, despois de gañar o título da Fórmula Renault Alps na mesma pista unha semana antes. 

### Fórmula Renault Alps 
En 2015, Aitken entrou no Campionato de Fórmula Renault Alps, xunto coa súa campaña na Fórmula Renault Eurocup. Gañou este título na rolda final en Xerez.

### Serie GP3 
En xaneiro de 2016, anunciouse que Aitken pasaría á serie con Arden International. Na súa primeira tempada, logrou a vitoria na segunda carreira en Spa-Francorchamps e conseguiu seis podios adicionais para acabar quinto na clasificación xeral. En febreiro de 2017, anunciouse que Aitken seguiría na serie, cambiando ao equipo campión ART Grand Prix. Ese ano terminou segundo no campionato, aínda que a unha longa distancia por detrás do seu compañeiro de equipo George Russell.

### Fórmula 2 
En xaneiro de 2018, ART Grand Prix anunciou que Aitken uniríase ao seu equipo de Fórmula 2 para o Campionato de FIA de Fórmula 2 de 2018, de novo xunto a George Russell. Logrou o seu primeiro podio co segundo posto na carreira principal de Bakú, e máis tarde conseguiu a súa primeira vitoria en Barcelona.  Rematou 11º no campionato con 63 puntos.

Para o Tempada 2019 Aitken mudouse a Campos Racing, inicialmente como compañeiro de Dorian Boccolacci e máis tarde de Arjun Maini e Marino Sato. Aitken obtivo a súa primeira vitoria da tempada e a primeira vitoria de Campos Racing na Fórmula 2, na carreira de Bakú. Tamén gañou a carreira de Silverstone, despois de adiantar a Louis Delétraz na volta 17. Aitken tamén gañou a carreira de Monza despois de defenderse do coche de MP Motorsport de Jordan King. King criticou a condución defensiva de Aitken. Acabou 5º na clasificación, anotando 159 dos 189 puntos de Campos, axudándolles a rematar 5º no campionato por equipos.

Aitken permaneceu en Campos durante o 2020, xunto a Guilherme Samaia. Aitken logrou un dobre podio na segunda rolda de Silverstone, quedando terceiro tanto na carreira principal como na carreira de velocidade. Estivo involucrado nunha colisión a alta velocidade con Luca Ghiotto na sétima volta da carreira de velocidade no Circuíto de Sochi. Ambos pilotos non resultaron feridos, pero os danos nas barreiras provocaron que a carreira vise a bandeira vermella e non se reiniciara. 

### Fórmula Un 
En febreiro de 2016, Aitken foi un dos catro pilotos confirmados para unirse ao novo programa de pilotos de Renault F1. En setembro de 2017, Aitken probou por primeira vez un coche de Fórmula Un, probando o Lotus E20 en Xerez. En febreiro de 2018, Aitken foi nomeado terceiro piloto reserva de Renault. Para 2019 confirmouse que Aitken continuaría como piloto de probas para Renault. Para a tempada  Aitken uniuse á Williams Driver Academy xunto aos seus rivais ma Fórmula 2 Dan Ticktum e Roy Nissany. Aitken estará como piloto de reserva do equipo. Conduciu na primeira sesión de adestramentos do Gran Premio de Estiria de 2020 para o equipo, substituíndo a George Russell. 

Aitken debutou na Fórmula Un como piloto de carreiras con Williams no Gran Premio de Sakhir 2020 substituíndo a George Russell, que correu co Mercedes de Lewis Hamilton logo de que este dera positivo en coronavirus. Aitken declarou antes da carreira que estaba "preparado desde marzo en Melbourne "para tal oportunidade. Competiu co número 89, en referencia a un número que usaba anteriormente no karting.  Na volta 61 de 87, Aitken, no 15º posto, trompeou na curva final, chocando cunha barreira e rompendo a súa á dianteira. Regresou aos boxes para un substituilo e puido continuar a carreira, acabando finalmente no posto 16º. Máis tarde remarcou que tiña sensacións mixtas sobre a carreira, afirmando "creo que estivemos facendo un bo traballo ata o meu pequeno incidente. Só podo pedir perdón a todo o equipo", pero que había "moitos aspectos positivos que tomar" da fin de semana ".

Aitken realizou o xoves tarefas nos medios con Williams antes da seguinte carreira en Abu Zabi pero finalmente non conduciu o coche, xa que Russell regresou ao equipo antes da primeira sesión de adestramentos cando Hamilton obtivo a alta para volver a Mercedes.

## Rexistro de carreiras 
### Traxectoria profesional
† Como era un piloto invitado, non podía puntuar.
* Tempada en disputa.

### Resultados nas carreiras de American open-wheel
#### Campionato Pro Mazda
### Resultados completos nas GP3 Series
(clave) (Carreiras en **grosa** indican pole position) (Carreiras en *itálica* indican volta rápida)

### Resultados completos nas Formula V8 3.5 Series
(clave) (Carreiras en **grosa** indican pole position) (Carreiras en *itálica* indican volta rápida)  

### Resultados completos no campionato da FIA de Fórmula 2
(clave) (Carreiras en **grosa** indican pole position) (Carreiras en *itálica* indican puntaos para a volta rápida dos dez primeiros finalistas)

† O pliloto non rematoua a carreira, pero clasificouse ao completar o 90% da distancia de carreira.
‡ Concedéronse a metade dos puntos aos que completaron polo menos o 75% da distancia programada.
* Tempada en disputa.

### Resultados completos na Fórmula 1
## Notas 
## Notas 
## Ligazóns externas
* Páxina oficial
*